**ADRODDIAD / TAFLEN CRYNHOI PENDERFYNIAD**

**DIBEN: PENDERFYNIAD Y COMISIYNYDD – CYF. DLl 183**

**Amseru: Brys**

**Teitl:** Cronfa Astudiaethau Academaidd CHTh

**Categori Penderfyniad / Effaith Maes Busnes:** e.e. Deddfwriaeth Sylfaenol, Gofyniad Statudol, Cyllid, Perfformiad, Cwynion ayyb (diwygiwch fel y bo'n briodol)

Cyllid

**Crynodeb Gweithredol:**

Cynigir bod CHTh yn clustnodi cronfa o hyd at £10,000 y flwyddyn i gefnogi swyddogion a staff presennol drwy roi’r cyfle i gyfrannu tuag at eu hastudiaethau academaidd allanol (lefel israddedig ac ôl-raddedig). Y prif nod yw cefnogi astudiaethau sy’n berthnasol i rolau presennol a’r sefydliad, gydag elfen ymchwil gref sy’n cefnogi datblygiad Heddlu Dyfed-Powys.

Bydd y cyfle hwn yn rhan o’r polisi Cynllun Hyfforddiant Ôl-fynediad, Prentisiaeth ac Addysg Uwch. Mae’r polisi hwn yn nodi’r telerau ac amodau sydd ynghlwm â derbyn hyfforddiant, sef hyd at 50% o’r holl gostau. Derbynnir ceisiadau bob blwyddyn erbyn 31 Mai a byddant yn cael eu hasesu gan Banel a fydd yn cynnwys y Pennaeth Dysgu a Datblygu, y Pennaeth Staff, SCHTh ac aelod o’r Tîm Adnoddau Dynol.

Gwneir penderfyniadau gan ddilyn meini prawf sgorio penodol, a fydd yn cynnwys y canlynol:

* Sut fydd eu hastudiaethau/ymchwil yn cyfrannu at gefnogi cyflenwi’r Cynllun Heddlu a Throseddu;
* Sut fydd eu hastudiaethau/ymchwil yn cyfrannu at y sefydliad a rôl y gweithiwr;
* Sut fydd eu hastudiaethau/ymchwil yn cynorthwyo’r gweithlu i berfformio’n well yn eu cyfrifoldebau gwaith nawr neu yn y dyfodol.

Bydd argaeledd cyllid yn cael ei adolygu’n flynyddol gan Gomisiynydd yr Heddlu a Throseddu, fodd bynnag, bydd addewidion a wnaed eisoes yn cael eu hanrhydeddu.

**Argymhelliad:**

Bod cronfa o hyd at £10,000 yn cael ei chlustnodi o gyllideb Swyddfa Comisiynydd yr Heddlu a Throseddu ar gyfer darpariaeth Cronfa Astudiaethau Academaidd i gefnogi astudiaethau swyddogion a staff yr heddlu. Bydd hyn yn cael ei adolygu ar sail flynyddol.

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy'n cymeradwyo'r cais uchod.

.

**Llofnod: Dyddiad: 20/08/2020**

